Индекс на документирана информация

РИ-ИСУ-07.01.01.00.00/3-3

**„АСАРЕЛ – МЕДЕТ“ АД – ГР. ПАНАГЮРИЩЕ**

Рег.№ ……………..………….. 2024г.

**УТВЪРДИЛ:**

**ПРОКУРИСТ:**

**/Галя Костова/**

Дата:…………………..

**Техническо задание**

**ОТНОСНО:** Избор на изпълнител за изпълнение на Обект: **"Изработка и доставка на ферма част от Естакада на ГЛТ 2 към ЦПТ II".**

**1. Съществуващо положение**

В настоящия момент транспортирането и депонирането на добитата скална и земна маса по време на разкривната дейност извършвана в Рудник „Асарел“ се осъществява посредством системата от лентови транспортьори на ПТК „ЦПТ-2“. В момента системата от ГТЛ се състои от 4 основни лентови транспортьори ГТЛ № 1, ГТЛ № 2, ГТЛ № 3 и ГТЛ № 5 /забоен/. Част от трасето на ГТЛ № 2 преминава през силно пресечен терен, чиито неравности и разлики в котите са преодоляни посредством изграждането на метална естакада /мост/. Металната естакада е изградена от 6 броя шарнирно свързани секции от заварени фермени конструкции, разположени върху бетонови и метални колони.

При извършваните периодични прегледи на оборудването на ПТК „ЦПТ-2“, в частност на ГТЛ № 2 е констатирано нарушаване на механичната цялост и устойчивост на 3-та секция от фермената метална естакада /мост/. Нарушаването на целостта се изразява в компрометирани заваръчни шевове, деформирани вертикални, хоризонтални и диагонални елементи на заварената метална конструкция на секцията, които застрашават динамичната и статичната ѝ устойчивост, респективно и устойчивата работа на ГТЛ №2. Нарушаването на устойчивата работа на ГТЛ №2 е предпоставка за неизпълнението на производствената програма за добив и транспорт на откривка, а също така създава риск за безопасността на експлоатационния и ремонтен персонал при изпълнение на служебните си задължения.

**2. Условия за същността/цел/, съдържанието/предмет/.**

**2.1. Същност /цел/ на услугата:**

Целта на задачата е да бъде изработена и доставена нова секция за естакадата на ГТЛ №2 по предоставени чертежи и спецификации от производителя на основното оборудване „Thyssen Krupp“, която да подмени компрометираната секция от естакадата. С подмяната на секцията ще се възвърне динамичната и статичната устойчивост на металната конструкция на естакада, с което ще се гарантира устойчивата работа на Транспортьор № 2 /ГТЛ № 2/, респективно ще се гарантира и изпълнението на заложените коефициенти на движение, и изпълнението на производствената програма. Не на последно място ще бъдат подобрени условията на работа и ще се гарантира безопасността на персонала.

**2.2. Съдържание /предмет/ на услугата:**

Целта на задачата е да се избере фирма, която при оптимални разходи да извърши горните дейности.

**3. Обем на услугата. Основни технико-технологични параметри. Специфични изисквания към услугата.**

**3.1. Обхват и обем на строително-ремонтните работи за обекта –** реализиране на всички предвидени строително-монтажни работи, описани в **Приложение №1** – Количествена сметка.

Обобщената количествена сметка, която следва да бъде попълнена и остойностена от кандидатите на база техния професионален фирмен опит и следвайки конюнктурата на пазара в строителния бранш в момента. При това трябва да бъдат спазвани законовата нормативна уредба, технически изисквания и условия в строителството и нормативните изисквания за опазване на околната среда. В единичните цени да бъдат отчетени инфлационни и други процеси, влияещи пряко върху формирането им, да бъдат интегрирани всички операции, гарантиращи качество на изпълнение, като така оферираните цени ще остават твърди за целия период на изпълнение на СМР. Специфичните разходи и други видове работи (ако има такива), неотразени в Приложение №1, но необходими за качествено извършване на задачата, трябва да се предвидят от оферентите като интегрирани такива в отделните цени за видовете СМР.

В **Приложение №1** – Количествена сметка са описани строителните дейности с идентификация и диференциация на СМР и необходимите материали за тях.

**3.2. Материали за изпълнение:**

В таблица - **Приложение №2** са описани основните видове материали, които са необходими за влагане на обекта. Изисква се да се оферират единични цени с включени разходи франко обекта, като се посочи доставчик с местонахождение.

В съответствие с приетите решения, влаганите материали да бъдат с необходимата здравина и дълготрайност, необходими за целите, за които ще бъдат използвани. Представяне на спецификации, сертификати и декларации за съответствие на влаганите материали.

В хода на изпълнение на Обекта Възложителят запазва правото си за промяна на обема и обхвата на всички видове работи.

**3.3. Специфични изисквания за изпълнение на задачата:**

**3.3.1. Изисквания за пожарна и аварийна безопасност:**

При изпълнение на строителни дейности за обекта, стриктно трябва да се спазват изискванията на НАРЕДБА № 8121з-647 от 01.10.2014г. ЗА ПРАВИЛАТА И НОРМИТЕ ЗА ПОЖАРНА И АВАРИЙНА БЕЗОПАСНОСТ НА ОБЕКТИТЕ В ЕКСПЛОАТАЦИЯ“, за да се избегнат всякакви предпоставки от избухване на пожар!

**3.3.2.** Кандидатите трябва да имат предвид при изготвяне на своето предложение и да дадат необходимата информация за специфичните условия на **Възложителя**, подробно описани в **Приложение №8**.***В това приложение не се нанасят конкретни цени.***

Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в **Приложение №8,** като по този начин се гарантира, че те могат да осигурят тези изисквания на **Възложителя**, като разходите за това трябва да се предвидят в отделните единични цени за видовете СМР в **Приложение №1**.

**3.3.3. Относно отпадъците, генерирани на обекта:**

* Строителните отпадъци да се извозват на регламентираните сметища.
* При сключване на договор с бъдещия **ИЗПЪЛНИТЕЛ**, същия ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт.
* Фирмата оферент е длъжна да осигури и изпълни условията по „НАРЕДБА за управление на строителните отпадъци и за влагане на рециклирани строителни материали“ и да подпише декларация за управление на строителните отпадъци – **Приложение №9**.
* Всички разходи свързани с управление на отпадъците да се предвидят от оферентите като интегрирани такива в отделните цени по **Приложение №1**.

**4. Изисквания към оферентите за подготовка, изготвяне и комплектоване на Офертната документация:**

**4.1. Финансова част** – към офертата трябва да се приложи:

1. Предложения за крайни единични „твърди” цени по видове работи, като в единичните цени за даден вид дейност са включени всички съпътстващи дейности и операции. Посочените единични цени трябва да останат такива за целия пероид на строителството, отчитайки инфлационни и др. процеси, влияещи пряко върху формирането им, като например осигуряване на подходи, извършване на различни замервания, предвиждане на всички товаро–разтоварни и транспортни работи за влаганите материали и др. ресурси – франко обекта, за демонтираните отпадни материали и отпадъци - франко съответен склад или сметище, съобразно характера им, и др. подобни обезпечаващи извършването на дейностите по **Приложение №1**.

1. Цени на основни видове материали – **Приложение №2.**
2. Предложение за елементи за ценообразуване на видове работи, възникнали в процеса на работа и невключени в Приложение №1 (попълват се в **Приложение №3**).
3. Обща рекапитулационна стойност за услугата, лева без ДДС. Условия за разплащане и начин на разплащане /аванс и др./. Начин за гарантиране на аванса – **Приложение №4**
4. Фирмен ценоразпис на цените за машиносмени на ползваната механизация с включени допълнителни разходи и печалба.

**4.2 Техническа част –** към офертата трябва да се приложи:

1. **Приложение №5** – Пакет условия, свързани със срока за изпълнение на обекта и **Приложение №6** – „Общ срок за изпълнение на услугата”.

При попълването на тези приложения кандидатите да отчетат следната **етапност** при сроковете за реализация на СМР:

|  |  |  |  |
| --- | --- | --- | --- |
| № | Етапи /междинни срокове в кал.дни/ | Документи по образец | Важни дати |
| 1. | Откриване на строителна площадка на обекта | Протокол обр.2 | Датата на подписан акт обр.2 се счита за «**Начало»** на срок за изпълнение |
| 2. | Готовност за отпочване и период за мобилизация |  |  |
| 3. | Период на СМР |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита «**Край**» на срок за изпълнение |

При разработката на тези приложения кандидатите да посочат:

* Срока за изпълнението на същинските СМР – при следните условия за организиране на работния режим:

√ едносменен работен ден;

√ непрекъснат работен режим /без прекъсване в почивни дни/.

* ПЕРСОНАЛЪТ- брой технически и работнически състав, който ще бъде ангажиран за изпълнението на СМР на обекта при горепосочените работни условия;
* Краен срок за предаване на обекта ( като условна дата).

**ИЗПЪЛНИТЕЛЯТ** да даде срок за изпълнение на СМР за обекта в календарни дни за пълния обем по изготвената КСС /**Приложение №1**/.

Всички срокове да бъдат посочени в **КАЛЕНДАРНИ ДНИ**.

1. Гаранционен срок за качествено извършена работа – **Приложение №7**
2. Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта - **Приложение №8.**
3. Декларация за спазване на изискванията за «управление на строителните отпадъци», съгласно действащата нормативна уредба - **Приложение №9.**
4. Проекто-договор /не се попълва, само се парафира и подпечатва всяка страница като свидетелство, че оферентът е запознат с условията по него/. Бележки към проекто-договора НЯМА да се приемат в последващи етапи от проучването. – **Приложение №10.**
5. Декларация за срок на валидност – **Приложение №11.** Да се посочи срок на валидност на офертата не по-малък от 120 календарни дни.
6. Административни сведения, точен адрес, имената на лицата за контакти, телефон, факс и Е-mail – **Приложение №12.**
7. Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварително съгласие за работа по определена част от Обекта.
8. Фирмата оферент трябва задължително да направи оглед на обекта и добре да прецени обема на работата, след което се представя и подписва декларация за оглед – **Приложение №14.**
9. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** преди извършване огледа на обекта и остава при **ВЪЗЛОЖИТЕЛЯ**. Вторият екземпляр се подписва от Управителя/Изп.директор на кандидата и го прилага в офертата си – **Приложение №15**.
10. Автореференция с описание на дейностите, които фирмата изпълнява.
11. Доказателства за технически опит, квалификация и възможности на кандидата със следните документи:

* Справка за фирмата към момента на подаване на офертата за наличния средносписъчен брой на работещите във фирмата /в т.ч. брой квалифициран работнически и ИТР персонал/;
* Справка за налична собствена строителна механизация и автотранспорт;
* Удостоверения за членуване в браншови организации.
* Справка за изпълнени обекти от **подобен характер** през последните 3 /три/ години с пълно описание на предмета и посочване на цена, срок на изпълнение и данни за съответния възложител;
* Референции /минимум 3бр./ **за обекти с подобен характер** за последните три години и референтен лист с адреси, телефонни номера и лица за контакти от други възложители.

1. Удостоверение за актуалното състояние на фирмата.
2. Финансов отчет одитиран от експерт счетоводител за изминалата финансова година, както и текущ междинен финансов отчет към последното тримесечие.
3. Копие от документ за застраховка за професионална отговорност по реда на чл. 171 ЗУТ.
4. Копие от документ за наличие на системи за контрол: Обхвата на сертификацията трябва да съответства на предмета на поръчката.
5. Изисквания за съдействие от страна на Възложителя и условия за изпълнение на задачата. **/ако няма изисквания се декларира/.**

**4.3. Важни услови за участниците:**

* При непредставяне на който и да е от указаните в т.4.1 и 4.2 документи или при непопълване на, което и да е от приложенията по образец с указания за попълване, съответният участник ще бъде декласиран от по-нататъшно участие в процедурата.
* Всички описани документи в т.4.1 и т.4.2 се поставят заедно в общ голям плик. Приложение №1 се представя, както на хартиен, така и на електронен носител CD /DVD/ диск в Excel формат по формулярите образец на Възложителя.
* Класирането на участниците в настоящата процедура и крайният избор на Главен изпълнител ще бъде извършено по комплексна методика за оценка на предложенията съобразно одобрени критерии.

**5. Начин и критерии за приемане на извършената работа. Качествени изисквания към услугата:**

* 1. Възложителя има право да посещава площадката на строително–монтажните и ремонтни работи по всяко едно време, с цел контрол върху спазване на техническото решение и качеството на изпълнение.
  2. ПИПСМР.
  3. Протоколи по Наредба No3.
  4. Протоколи от лабораторни измервания, единични изпитания, прогонки, наладъчни работи, 72-часови проби при експлоатационни условия и др.;
  5. Да се влагат при изпълнението качествени материали, отговарящи на съответните действащи стандарти, отраслови нормали и на изискванията за съответствие на строителните продукти, като за това се представят нужните документи - сертификати и декларации за съответствие на продуктите. Съхранението на материалите и технологията за влагането им в строителния обект също трябва да отговаря на съответните технически изисквания за това;
  6. Междинното отчитане и разплащане на извършените работи ще се извършва на база двустранно съставен и подписан протокол обр.19 от Възложител и Изпълнител и междинен приемо-предавателен протокол.
  7. Подготовка на екзекутиви;
  8. Снимков материал.
  9. Констативен акт за установяване годността на строежа за приемане;
  10. Окончателно отчитане и приемане ще стане с Окончателен приемо-предавателен протокол за изпълнените работи, утвърден от Изпълнителния директор. От датата на утвърждаването започват да текат гаранционните срокове за СМР по договор;
  11. Изпълненият обем СМР, подлежащи на заплащане ще се отчита и заплаща въз основа на следните документи:
* Количествено-стойностна сметка (Протокол за установяване и заплащане на извършените видове СМР) с натрупване от началото на изпълнението, подписана от представители на Възложителя и Изпълнителя;
* Заверена от Възложителя, подробна количествена ведомост към всеки протокол за установяване и заплащане на извършените видове СМР, придружена с чертеж с точни данни и размери на изпълнените работи. Протоколи за приемане на скрити работи (задължително придружени със снимков материал с обозначен мащаб) и други изискуеми задължително, по образци съгласно „Наредба №3/31.07.2003г. за съставяне на актове и протоколи по време на строителството” и изискванията на ПИПСМР, заверени от Възложителя; Декларация за съответствие (сертификат) на материалите, полуфабрикатите и изделията;
* Анализи за единичните цени на изпълнените СМР, които не са определени в Приложение КСС към договора;
* Искане за плащане (Сметка обр.22);
* Протокол от лицензирана лаборатория от извършените замери;
* Издадена данъчна фактура от Изпълнителя;
* При непредставяне на някой от изредените документи не следва да бъде извършено разплащане на актуваните СМР.
  1. Изпълнителят е длъжен да актува само изцяло извършени и годни за приемане СМР.
  2. Качеството на изпълнените СМР и замерването им се извършва съгласно изискванията на Правилата за изпълнение и приемане на СМР и изискванията в предоставените чертежи.
  3. Некачествено извършените работи извън нормативите на Правилата за изпълнение и приемане на СМР и изискванията в предоставените чертежи не се заплащат от Възложителя, поправят се за сметка на Изпълнителя или се разрушават за сметка на Изпълнителя, след съставяне на двустранен протокол за некачествено извършени работи.
  4. Количествата на изпълнените работи ще се доказват по време на тяхното изпълнение, двустранно между Изпълнителя и Възложителя.
  5. Остойностяването на изпълнените видове работи, ще се извършва по приети твърди единични цени в Приложение №1, елементи на ценообразуване за дейности извън Приложение №1 и доказани количества.

1. **Други условия**
   1. Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет”АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.
   2. Задължително е спазването на предписанията на отдели „БЗР”, „ВК”, „Екология” и „Фирмена сигурност” и от контролните органи.
   3. При изпълнението СМР на обекта да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПАБ.
   4. Стриктно да се спазват действащите нормативни документи по осигуряване на здраве и безопасност при работа.
   5. Задължително е изискването за наличие на постоянно техническо ръководство.
   6. На оферентите ще бъде осигурен достъп до обекта за периода, обявен за изготвяне на офертите. На избрания изпълнител ще се осигурят условия за работа в рамките на работното време на Дружеството (едносменно или дву-/три-сменно работно време, съобразно условията по договора).
   7. Оферентите могат да извършат оглед на обекта след предварително съгласуване деня посещението, но не по-късно от 5 календарни дни преди определения краен срок за подаване на оферти.
   8. Офертите да се представят до 15.30 часа на ............... 2024г. по един от следните начини:

* На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: **Оферта за обект: "Изработка и доставка на ферма част от Естакада на ГЛТ 2 към ЦПТ II"** и забележка: „**Да се отвори само в присъствието на определената за целта комисия !**”.
* По обикновена или куриерска **поща**, запечатани в плик, адресирани до (както в предишната точка) /валидно е и пощенско клеймо/.
* На e-mail: **rshumanov@asarel.com**, лично на вниманието на Изпълнителния Директор.
  1. Офертите се отварят и разглеждат от избраната за целта комисия.
  2. Резултатите се оповестяват с приключване работата на комисията, като подбора на подадените оферти се извършва по утвърдена методика.

Обръщаме внимание на участниците, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

**7. За контакти**

инж. Йордан Зяпков – инв. контрол, тел: 0357/60 - 210 (вътр. 379)

инж. Здравка Кърпаров – Р-л отдел „Строителство“, тел: 0357/60 – 491

**8. Приложения:**

1. Приложение №1 – „Техническа спецификация за обекта” – обобщена Количествена сметка.
2. Приложение №2 - Техническа спецификация на основните материали, които ще бъдат влагани на обекта.
3. Приложение №3 – Справка за ценообразуващи показатели.
4. Приложение №4 – Предлагана обща офертна цена и начин за разплащане.
5. Приложение №5 – Пакетът условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа.
6. Приложение № 6 – Общ срок за изпълнение.
7. Приложение №7 – Декларация за предложен гаранционен срок.
8. Приложение №8 – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.
9. Приложение №9 – Декларация за спазване на условията за Управление на строителните отпадъци
10. Приложение №10 – Проекто-Договор за строителство.
11. Приложение №11 – Декларация за срок на валидност.
12. Приложения №12 – „Административни сведения”.
13. Приложение №13 – Образец на Декларация за Подизпълнители.
14. Приложение №14 – Декларация за оглед на площадката.
15. Приложение №15 – Образец на Декларация за конфиденциалност.
16. Приложение №16 – Спецификация за АКЗ.

**ИЗГОТВИЛ : СЪГЛАСУВАЛИ:**

Инв. Контрол: Р-л отдел “Строителство”:

/инж. Й. Зяпков/ /инж. З. Кърпаров/

Р-л отдел „РР и ЦРБ“:

/инж. А. Ангелов/

Р-л отдел “БЗР”:

/инж. И. Смилянов/

Р-л отдел “Екология”:

/инж. М. Джиджинкова/

Директор „РД“:

/инж. Ил. Добрев/

Директор „ПД“:

/инж. И. Чолаков/